Coba ceritain soal Kelayakan Piala Asia 2019 – Pusingan Kalah-mati dalam bahasa melayu

Kelayakan Piala Asia 2019 untuk Pusingan Kalah-mati akan dimainkan dari 2 Jun hingga 11 Oktober 2016.

Sebanyak 11 pasukan (empat pasukan kedudukan paling rendah tempat keempat kumpulan dan tujuh pasukan dari tempat kelima daripada Kelayakan Piala Asia Pusingan Kedua) bersaing dalam pusingan kalah-mati. Pada mulanya, 12 pasukan sepatutnya bersaing, tetapi  telah hilang kelayakan kerana penggantungan FIFA.

Pusingan Kalah-mati terdiri daripada dua pusingan yang akan bermain tempat sendiri dan tempat lawan (timbal balik) untuk menentukan akhir lapan pasukan yang akan mara ke kelayakan Piala Asia pusingan ketiga:

Pusingan 1: Sepuluh pasukan pilihan tertinggi telah disediakan kepada lima pertembungan. Lima pemenang akan mara ke kelayakan Piala Asia pusingan ketiga, manakala lima pasukan yang kalah akan dimasukkan ke Pusingan 2.

Pusingan 2: Enam pasukan (pasukan pilihan yang paling rendah dan lima pasukan yang kalah di pusingan 1) telah disediakan kepada tiga pertembungan. Tiga pemenang akan mara ke kelayakan Piala Asia pusingan ketiga.

Lima pemenang Pusingan 1 dan tiga pemenang pusingan 2 akan menyertai 16 pasukan yang telah mara dari kelayakan Piala Asia pusingan kedua ke kelayakan Piala Asia pusingan ketiga, bagi bersaing untuk merebut baki 12 lagi tempat dalam Piala Asia 2019.